Helluland

Helluland (norsk: «Helleland») er navnet gitt til et av tre landområder oppdaget av Bjarni Herjólfsson, besøkt av Leiv Eiriksson, og videre utforsket av Þorfinnr «Karlsefni» Þórðarson omtrent år 1000, ved Nord-Amerikas nordatlantiske kyst.National Museum of Natural History, Arctic Studies Center. Vikings: The North Atlantic Saga . Dette territoriet er nevnt i Vínlandsagaene (dvs. Grønlendingenes saga og Eirik Raudes saga), to av de viktigste og mest kjente islandske sagaene.

Beliggenhet
 Vitenskapelige syn 
miniatyr|Skálholt-kartet fra slutten av 1600-tallet av Sigurd Stefánsson, en ung lærer fra Skálholt på Island, som viser en omtrentlig plassering av Helluland eller Helleland (dvs. flat steinland).

De islandske sagaene Eirik Raudes saga og Grønlendingenes saga beskriver Helluland som et land bestående av flate steinheller (norrønt: hella). Ifølge en artikkel fra 2012 av Jónas Kristjánsson med flere, er de fleste historikere enige om at Helluland tilsvarer Baffinøya i dagens canadiske provins Nunavut.Jónas Kristjánsson et al. (2012) «Falling into Vínland», Acta Archeologica 83, s. 145-177

I eldgammel islandsk kunnskap
Ifølge en fotnote i Arthur Middleton Reeves' The Norse Discovery of America (1906) så «var hele Amerikas nordkyst, vest for Grønland, kjent som Helluland it Mikla, eller «Store Helluland», av de gamle islandske geografer, og øya Newfoundland som Helluland eller Litla Helluland.»The Norse Discovery of America av A.M Reeves, N.L. Beamish og R.B. Anderson (1906) – hos www.sacred-texts.com

Ifølge sagaene
Helluland var det første av tre landområder i Nord-Amerika som ble besøkt av Leiv Eriksson. Han bestemte seg å ikke prøve å bosette der, siden han fant landet ugjestmildt. Han fortsatte sørover til Markland (muligens Labrador), og Vinland (muligens Newfoundland). 

Ifølge Eirik Raudes saga:

 Møte med andre kulturer 
Ut ifra beretninger i sagaen møtte sannsynligvis norrøne oppdagelsesreisende urfolk av Dorsetkulturen i området, mennesker som sagaen døpte «skrælingar». Historikere antar at dette møte ikke hadde store kulturelle innvirkninger på noen av kulturene.

Patricia Sutherland fra National Geographic fant opprinnelig garn av norrønt opphav i lokale museer, noe som førte henne til å undersøke sannsynligheten for norrøn tilstedeværelse på Baffinøya nærmere. Da hun vendte tilbake til øya i 2012 oppdaget hun og hennes team flere gjenstander, som verktøy, spiker, Dorsetutskjæringer med europeiske trekk, noe som indikerer at norrøne hadde tilstedeværelse på Baffinøya, og sannsynligvis etablerte et handelsforhold med urfolket i området.

«Sett i lys av hennes tidligere oppdagelser, styrker Sutherlands nye funn videre teorien om en vikingleir på Baffinøya. «Selv om hennes indisier var interessante før, finner jeg det overbevisende nå», sa James Tuck, professor emeritus i arkeologi, ... ved Memorial University»Pringl, Heather:«Evidence of Viking Outpost Found in Canada» (lenke)

 Se også 
 Ellesmereøya
 Nordvestpassasjen
 Sagalitteratur
 L'Anse aux Meadows
 Tanfielddalen

 Referanser 

 Eksterne lenker 
 «Markland and Helluland Archaeology», National Museum of Natural History, Smithsonian Institution
 «The Helluland Archaeology Project», The Canadian Museum of Civilization

Kategori:Baffinøya
Kategori:Nunavuts historie
Kategori:Steder nevnt i sagaer
Kategori:Den norrøne utforskningen av Amerika